**Tájékoztatás**

**a hivatalos kikérő alapján való távolmaradás engedélyezésével kapcsolatos szabályokról**

A Soproni Széchenyi István Gimnázium Házirendjében foglaltak alapján **az iskolán kívüli szervezetben, egyesületben (társadalmi, kulturális, művészeti, sport stb.) tevékenykedő tanulónak előzetes hivatalos kikérő alapján, esetenként távolmaradás engedélyezhető.**

## A kikéréssel kapcsolatos tudnivalók:

### *Kikérő alapján csak az a tanuló engedhető el az oktatásról, akinek az iskolán kívüli szervezeti, egyesületi tagságát az illető szervezet, egyesület stb. hivatalosan igazolta.*

1. *Az igazolás tartalmának ismeretéről a szülőnek nyilatkoznia szükséges.*
2. *A tanuló szervezeti, egyesületi stb. tagságának igazolása egy tanévre érvényes.*

### *A kikérőt minden esetben  a tanuló nevének és osztályának feltüntetésével  az iskola igazgatójának kell címezni és az* *iroda@szig.sopron.hu* *címre kell küldeni. A kikérőt legalább 3 oktatási nappal a távolmaradás előtt kérjük benyújtani.*

1. *A kikérő kézhez vételétől számított 2 oktatási napon belüli távolmaradást az iskola csak rendkívüli méltánylást érdemlő esetekben engedélyez.*
2. *A tanév során hivatalos kikérő alapján legfeljebb 8 alkalom távolmaradás engedélyezhető.*

### *Egy napos vagy annál rövidebb távolmaradást az osztályfőnök, több napost (az osztályfőnök javaslata alapján) az igazgató engedélyez.*

1. *A távolmaradás engedélyezésekor az osztályfőnök, illetve az igazgató figyelembe veszi a tanuló magatartását és tanulmányi eredményét. Indokolt esetben élhet az engedély megtagadásával is.*
2. *Az engedély megtagadásáról és annak okáról a kikérőt, valamint a szülőt az osztályfőnök, illetve az igazgató e-mailben értesíti.*

**-----------------------------------------------------------------------------------------------------------------**

**IGAZOLÁS**

**társadalmi, kulturális, művészeti, sport stb. szervezet tevékenységében való részvételről**

Hivatalosan igazolom, hogy ............................................................................................ (név) ……………… osztályos tanuló, a vezetésemmel működő

....................................................................................................................................

szervezet, egyesület, együttes (egyéb) tagja. A hivatalos kikérés szabályaival kapcsolatos tájékoztatóban foglaltakat tudomásul vettem.

Dátum: Sopron, ………………………………………

P.H.

.....................................................

szervezet, egyesület stb. vezetője

-----------------------------------------------------------------------------------------------------------------

**NYILATKOZAT**

Alulírott szülő (gondviselő) kijelentem, hogy gyermekemnek a fent megjelölt szervezet tevékenységében való részvételéről tudomásom van. A hivatalos kikérés szabályaival kapcsolatos tájékoztatóban foglaltakat tudomásul vettem.

Dátum: Sopron, ………………………………………

.....................................................

szülő (gondviselő)